Ululu Kərim

Ululu Kərim () — XIX əsr Azərbaycan aşığı.

 Həyatı 
Ululu Kərim indiki Ermənistanın Sisian rayonunda mövçud olmuş Ulu kəndində doğulub. Gənc yaşlarında köçüb Remeşin kəndinə gəlmiş, ömrünün sonunadək də burada yaşamışdır. Qəbri Aşağı Remeşindən bir az aralıda mövcud olmuş Şahbuz rayonunun Qızıl Qışlaq kəndinin qəbiristanlığındadır.Əli Şamilov, "Ululu Kərimi axtaran tapar". "Sovet Naxçıvanı" qəzeti, 1985, 29 iyun, sayı 152 (14493).

Ululu Kərimin müəyyən dini təhsili olsa da, ailəsini dolandırmaq üçün dəlləklik edirmiş. Görünür, bu, el şairinin ata-baba peşəsi imiş. Çünki oğlu Heydər, nəvəsi Kərimqulu və onun oğlu Heydər də dəllək işləmişlər.

 Yaradıcılığı 
Yaradıcılığında qoşma və təcnislər başlıca yer tutur. Ustadnamələri məşhurdur. Şeirlərində ictimai bərabərsizlikdən, zəmanədən şikayət, dərd, qüssə-kədər motivləri ilə yanaşı, zülm və haqsızlığa qarşı etiraz da güclüdür.

Yaradıcılığından əldə olunan şeirləri bunlardır: "Dünyanın əlindən şikayətim var", "Təkha-tək", "Üşənməz", "Qaldı", "Olmaz" rədifli qoşması, "Dul arvad", "Məni gətirdin dilə", "Beynamaz", "Vücudnamə", "Müəmma" və s.

 Yaradıcılığında qarışıqlıq 
Şeirləri son illərdə çap olunmuş kitabça və toplularda Vardanlı Kərimin və Müçrüm Kərimin əsərləri kimi оxuçulara təqdim edilmişdir.Əli Şamilov. Ululu Kərim haralıdır?, "Qabaqçıl" qəzeti, 1986-cı il, 22 mart

Onun şeirləri səhv olaraq Salman Mümtazın, Əzizə Cəfərzadənin və AMEA-nın nəşr etdirdiyi Azərbaycan aşıqları və el şairləri kitablarında Mücrüm Kərimin adı ilə verilmişdir.

 İstinadlar 

 Xarici keçidlər 




Kateqoriya:Zəngəzurda doğulanlar
Kateqoriya:Şahbuz rayonunda vəfat edənlər
Kateqoriya:Şahbuz rayonunda dəfn olunanlar
Kateqoriya:Azərbaycan aşıqları
Kateqoriya:Azərbaycanlı aşıqlar